Publication: Magyar Közlöny
Issue: MK-1998-46 (Year: 1998, Number: 46)
Era: 1990-2004
Section: A 41/1997. (V. 28.) FM rendelet 429. §-ának (3) bekezdése értelmében minden orvos köteles — amennyiben az
Paragraph Index: 1443

c) Járványügyi laboratóriumi vizsgálat: Rubeola elleni oltás ellenére megbetegedett személyek esetében kötelező, egyéb esetekben ajánlott. A diagnózis tisztázása céljából alvadásgátló nélkül, sterilen vett 2 vérmintát kell küldeni az OEK Virológiai főosztályára: az elsőt a betegség kezdetekor, a másodikat 2 hét múlva. Rubeolagyanús klinikai tüneteket mutató vagy a rubeolafertőzésnek kitett, terhességük első három hónapjában lévő nőktől ugyancsak 2 vérmintát szükséges küldeni az OEK Virológiai főosztályára. Az első vérmintát az expozíciót követő 7 napon belül, ha pedig rubeolagyanús tünetek jelentkeznek a terhesen, a kiütés megjelenését követő 3 napon belül kell levenni. A második vérmintát az expozíció vagy a kiütés megjelenése utáni 10—14 nap között kell levenni. A HAG titeremelkedés vagy rubeola specifikus IgM osztályú ellenanyagok jelenléte friss rubeolafertőzésre mutat.

Source: https://magyarkozlony.hu/hivatalos-lapok/4395f42d6b173244941d78099f6a1267bfd8cd27/dokumentumok/0711e5b1d898f1cde2dafa7e8f2518aa89ff249b/letoltes